CELEX: 32011R0313
Language: sk
Date: 2011-03-30 00:00:00
Title: Nariadenie Komisie (EÚ) č. 313/2011 z  30. marca 2011 o zatriedení určitého tovaru do kombinovanej nomenklatúry

1.4.2011   
            
            
               SK
            
            
               Úradný vestník Európskej únie
            
            
               L 86/55
            
         NARIADENIE KOMISIE (EÚ) č. 313/2011
   z 30. marca 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno odvolávať naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. marca 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Časť nábytku (tzv. televízny stojan) s rozmermi približne 80 × 40 × 45 cm.
                  Výrobok pozostáva z vrchnej časti a dvoch políc vyrobených z priehľadného tvrdeného skla a štyroch valcovitých nôh s rozmermi približne 45 × 5 cm vyrobených z kovu.
                  Maximálna nosnosť výrobku je 80 kg.
                  Kovové zložky tvoria približne 47 % a sklené zložky tvoria približne 44 % celkovej hodnoty výrobku.
                  
                      (1) Pozri obrázok.
               
               
                  9403 20 80
               
               
                  Zatriedenie je určené všeobecnými pravidlami 1, 3b) a 6 na interpretáciu kombinovanej nomenklatúry a znením číselných znakov KN 9403, 9403 20 a 9403 20 80.
                  Stoly a podobný nábytok vyrobený z rôznych materiálov sa zatrieďuje podľa materiálu, z ktorého je vyrobená nosná časť (nohy a rám), pokiaľ na základe uplatnenia všeobecného pravidla na interpretáciu 3b) materiál, z ktorého je vyrobená vrchná časť, nedáva stolu jeho podstatný charakter, napríklad tým, že má vyššiu hodnotu (pozri tiež vysvetlivky KN k položke 9403).
                  Zatriedenie do číselného znaku KN 9403 89 00 ako nábytok z ostatných materiálov (sklo) je preto vylúčené, keďže sklená vrchná časť výrobku má nižšiu hodnotu ako jeho kovová nosná časť a nedáva mu jeho podstatný charakter.
                  V dôsledku toho je nutné výrobok zatriediť podľa materiálu, z ktorého je vyrobená nosná časť.
                  Výrobok sa preto zatriedi do číselného znaku KN 9403 20 80 ako ostatný kovový nábytok.
               
            
         
      
         (1)  Obrázok slúži len na informačné účely.